Η **Julia Scarlett Elizabeth Louis-Dreyfus** (Τζούλια Λουί-Ντράιφους, 13 Ιανουαρίου 1961) είναι Αμερικανίδα ηθοποιός, κωμικός και παραγωγός. Είναι γνωστή από τον Διεθνή Τύπο ως η *Πρώτη Κυρία της Κωμωδίας* με μεγάλους σταθμούς στην καριέρα της τα προγράμματα *Saturday Night Live* (1982-1985), *Seinfeld* (1989-1998), *The New Adventures of Old Christine* (2006-2010) και *Veep* (2012-σήμερα). Έχει τιμηθεί με 12 Βραβεία Έμμυ, 9 ως ηθοποιός και 3 ως παραγωγός, με αποτέλεσμα να είναι η πιο βραβευμένη γυναίκα στην ιστορία των βραβείων.

Η Λουί-Ντράιφους ξεκίνησε την καριέρα της ως κωμικός-περφόρμερ στο The Practical Theatre Company στο Σικάγο, μέσα από το οποίο κατάφερε να προσληφθεί στο καστ του θρυλικού Αμερικανικού κωμικού σόου *Saturday Night Live*, όπου συμμετείχε μόνιμα από το 1982 μέχρι το 1985. Ο πρωταγωνιστικός ρόλος που εκτόξευσε την καριέρα της και την καθιέρωσε διεθνώς ήταν αυτός της Elaine Benes στην κωμική σειρά *Seinfeld*, ένα από τα πιο εμβληματικά, βραβευμένα και επιτυχημένα προγράμματα στην ιστορία της Αμερικανικής τηλεόρασης. Άλλοι σημαντικοί ρόλοι της καριέρας της ήταν αυτός της Κριστίν Κάμπελ στην επιτυχημένη σειρά *The New Adventures of Old Christine*, που διήρκεσε 5 χρόνια, αλλά και ο ρόλος της ως Σελίνα Μάιερ στην κωμική σειρά *Veep* του 2012, η οποία αναμένεται να ολοκληρωθεί με τον έβδομο κύκλο της το 2018. Αυτός ο ρόλος της απέφερε αμέτρητα βραβεία και διθυραμβικές κριτικές. Έχει παίξει επίσης σε πολλές ταινίες ενώ έχει κάνει και πολλές μεταγλωττίσεις σε ταινίες κινουμένων σχεδίων. Θεωρείται η πιο ακριβοπληρωμένη κωμική ηθοποιός της τηλεόρασης.

Η Λουί-Ντράιφους έχει λάβει 12 Βραβεία Έμμυ (από 24 υποψηφιότητες), 1 Χρυσή Σφαίρα (από 9 υποψηφιότητες), 7 Βραβεία Σωματείου Ηθοποιών (από 19 υποψηφιότητες), 8 υποψηφιότητες στα Βραβεία Satellite, 5 Βραβεία American Comedy (από 10 υποψηφιότητες) καθώς και πολλές βραβεύσεις από την Ένωση Κριτικών Ταινιών των ΗΠΑ. H Λουί-Ντράιφους τιμήθηκε με το δικό της αστέρι στη Λεωφόρο της Δόξας στο Χόλυγουντ το 2010 και το 2014 στη *Λεωφόρο της Δόξας της Τηλεοπτικής Ακαδημίας* στην Καλιφόρνια. Το 2016, το περιοδικό *Time* τη συμπεριέλαβε στη λίστα με τους 100 ανθρώπους που ασκούν τη μεγαλύτερη επιρροή παγκοσμίως.

Πρώιμα χρόνια
-------------

Η Λουί-Ντράιφους γεννήθηκε στη Νέα Υόρκη. Η Αμερικανίδα μητέρα της (Τζούντιθ Λεφίβερ) ήταν συγγραφέας και καθηγήτρια παιδιών με ειδικές ανάγκες. Ο Γάλλος πατέρας της ήταν ο Ζεράρ Λουί-Ντράιφους, ιδιοκτήτης και πρόεδρος του τεράστιου κολοσσού επιχειρήσεων Louis Dreyfus που εδρεύει στο Άμστερνταμ. 

Η Τζούλια Λουί-Ντράιφους είναι δισέγγονο του Léopold Louis-Dreyfus, ο οποίος το 1851 ίδρυσε τον όμιλο εταιριών Louis Dreyfus Group, που σήμερα ελέγχει το 10% της παγκόσμιας αγροτικής παραγωγής ενώ έχει πολύ ισχυρή διεθνή παρουσία στο εμπόριο πετρελαίου, την παροχή ηλεκτρικής ενέργειας, τη ναυτιλία και την επεξεργασία τροφίμων.

Το 1962, ένα χρόνο μετά τη γέννηση της Λουί-Ντράιφους, οι γονείς της πήραν διαζύγιο. Όταν η Τζούλια ήταν 8 ετών, η μητέρα της παντρεύτηκε τον L. Thompson Bowles, Κοσμήτορα της Ιατρικής Σχολής του Πανεπιστημίου Τζορτζ Ουάσινγκτον.

Η Λουί-Ντράιφους πέρασε την παιδική της ηλικία ζώντας σε πολλές χώρες όπως Βιετνάμ, Κολομβία και Τυνησία λόγω της φύσης της εργασίας του πατριού της και της συμμετοχής του στο Project HOPE. Αποφοίτησε από το Holton-Arms School στην πόλη Μέριλαντ το 1979 και σπούδασε θεατρική και υποκριτική τέχνη στο Northwestern University στο Ιλινόις, χωρίς να ολοκληρώσει τις σπουδές της.

Προσωπική ζωή
-------------

Η ετεροθαλής αδερφή της Λούις-Ντράιφους από την μητέρα της (γεννημένη το 1970) είναι επίσης ηθοποιός και έχει εμφανιστεί μαζί με τον Λούις-Ντράιφους στις ταινίες *Seinfeld*, *Watching Ellie*, *The New Adventures of Old Christine* και *Veep*. Η Λούις-Ντράιφους έχει άλλες δυο ετεροθαλείς αδερφές από τον πατέρα της, την Φοίβη (γεννημένη το 1968) και την Έμμα (γεννημένη το 1974). Ο Ρόμπερτ Λούις-Ντράιφους (1946-2009), ένας από τα ξαδέρφια της, ήταν πρώην διευθυντικό στέλεχος στην Adidas και διευθυντής της ποδοσφαιρικής ομάδας της Μασσαλίας Olympique de Marseille.

Ενώ κατοικούσε στο Northwestern, η Λούις-Ντράιφους συνάντησε τον κωμικό ηθοποιό του *Saturday Night Live* και μελλοντικό σύζυγό της, Μπραντ Χαλ. Παντρεύτηκαν το 1987 και έχουν αποκτήσει δυο γιους, τον Χένρυ (γεννημένος το 1992) και τον Τσαρλς (γεννημένος το 1997). Ο Τσαρλς παίζει επαγγελματικό μπάσκετ στην ανδρική ομάδα μπάσκετ Northwestern Wildcats. Το 2007 επέστρεψε στο Northwestern για να παραλάβει ένα διδακτορικό πάνω στις τέχνες.

Η Λούις-Ντράιφους έχει αναφέρει ότι σέβεται αρκετά τις "γυναίκες που δεν φοβούνται να τσαλακώσουν ή να γελοιοποιήσουν την εικόνα τους για να γελάσουν οι άλλοι" και δηλώνει ότι τα είδωλά της είναι οι Λουσίλ Μπολ, Μαίρη Τάιλερ Μουρ, Μάντλιν Καν, Τέρι Γκαρ, Βάλερι Χάρπερ και Κλόρις Λίτσμαν. Η ηθοποιός Τίνα Φέι έχει αναφέρει ότι η Λούις-Ντράιφους την ενέπνευσε για να ενσαρκώσει τον χαρακτήρα της Λιζ Λέμον στην βραβευμένη κωμική σειρά του NBC *30 Rock*.

### Καρκίνος

Στις 28 Σεπτεμβρίου 2017 η Λουίς-Ντράιφους ανακοίνωσε στο Twitter την διάγνωσή της με τον καρκίνο του μαστού - μια διάγνωση την οποία παρέλαβε την επόμενη μέρα της βράβευσής της με βραβείο Έμμυ Καλύτερης Ηθοποιού σε κωμική σειρά για τον ρόλο της στο *Veep*.

Στην ανακοίνωσή της στο Twitter, ανέφερε : "Μια στις οκτώ γυναίκες προσβάλλονται από καρκίνο του μαστού. Σήμερα είμαι μια από αυτές. Τα καλά νέα είναι ότι έχω την καλύτερη ομάδα από οικογένεια και φίλους οι οποίοι με υποστηρίζουν και νοιάζονται για μένα καθώς και μια υπέροχη ασφάλεια υγείας. Τα άσχημα νέα είναι πως δεν είναι όλες οι γυναίκες τόσο τυχερές, έτσι ας πολεμήσουμε ενάντια σε όλα τα είδη καρκίνου και να κάνουμε πραγματικότητα το παγκόσμιο σύστημα υγείας".

Πολιτική
--------

Η Λούις-Ντράιφους υποστήριξε την υποψηφιότητα του Al Gore στις προεδρικές εκλογές των ΗΠΑ το 2000 και ενέκρινε επίσης την υποψηφιότητα του Μπαράκ Ομπάμα στις προεδρικές εκλογές του 2008 και του 2012. Εμφανίστηκε σε ένα βίντεο στο οποίο καλούσε τον πρόεδρο Ομπάμα να απορρίψει την πρόταση για τον αγωγό Keystone XL, ισχυριζόμενη ότι εάν δινόταν στην κυκλοφορία ο αγωγός, θα προκαλούσε μαζική ρύπανση στις ΗΠΑ. Επιπλέον εξέφρασε την ανησυχία της για διάφορα περιβαλλοντικά ζητήματα και συγκέντρωσε αρκετά εκατομμύρια δολάρια για τις οργανώσεις Heal the Bay και Trust for Public Land και για το Συμβούλιο Άμυνας των Φυσικών Πόρων. Εργάστηκε επίσης για την επιτυχία της Πρότασης Ο, η οποία διέθεσε 500 εκατομμύρια αμερικανικά δολάρια για τον καθαρισμό της υδροδότησης του Λος Άντζελες.

Στα τέλη Οκτωβρίου του 2010, πριν τις εκλογές για την Γερουσία των Ηνωμένων Πολιτειών στην Καλιφόρνια, η Λούις-Ντράιφους πρωταγωνίστησε σε μια χιουμοριστική διαφήμιση με θέμα την ενεργειακή πολιτική.

Κατά την διάρκεια της δημοκρατικής Εθνοσυνέλευσης του 2016, η Λούις-Ντράιφους ανακοίνωσε την προτίμησή της στην Χίλαρυ Κλίντον για τις προεδρικές εκλογές των ΗΠΑ την ίδια χρονιά.

Στην ομιλία της στα βραβεία Guild το 2017 καταδίκασε την απόφαση του προέδρου Ντόναλντ Τραμπ για την ταξιδιωτική απαγόρευση ως "μη-αμερικανική" και δήλωσε : "Ο πατέρας μου διέφυγε από τις θρησκευτικές διώξεις στην κατεχόμενη από το ναζιστικό κράτος Γαλλία".

Παραπομπές
----------

1. 1 2  Lipton, James (host) (June 4, 2007). «Julia Louis-Dreyfus». *Inside the Actors Studio*. Περίοδος 13. Επεισόδιο 7. Bravo.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 11 Ιουνίου 2017. Ανακτήθηκε στις 19 Σεπτεμβρίου 2017.
3. ↑  Dunham, Lena. «Julia Louis-Dreyfus: The World’s 100 Most Influential People». *Time*. .
4. ↑  «Louis Dreyfus Global». *web.archive.org*. 25 Οκτωβρίου 2007. Αρχειοθετήθηκε από το πρωτότυπο στις 25 Οκτωβρίου 2007. Ανακτήθηκε στις 20 Νοεμβρίου 2019. CS1 maint: Unfit url (link)
5. ↑  *The History of Foreign Investment in the United States, 1914-1945*, Harvard University Press, 2004, By Mira Wilkins, page 479
6. ↑  «Regenerex.com Board of Directors». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 20 Νοεμβρίου 2019. CS1 maint: Unfit url (link)
7. ↑  Rochlin, Margy (2006-03-09). «Trying to Turn Elaine Into Christine» (στα αγγλικά). *The New York Times*. ISSN 0362-4331.. Ανακτήθηκε στις 2019-11-20.
8. ↑  «Julia Louis-Dreyfus». *www.nndb.com*. Ανακτήθηκε στις 20 Νοεμβρίου 2019.
9. ↑  «Phoebe Louis-Dreyfus, Peter Eavis» (στα αγγλικά). *The New York Times*. 1996-10-20. ISSN 0362-4331.. Ανακτήθηκε στις 2019-11-20.
10. ↑  Martin, Douglas H. (2009-07-13). «Robert Louis-Dreyfus, Turnaround Specialist, Dies at 63» (στα αγγλικά). *The New York Times*. ISSN 0362-4331.. Ανακτήθηκε στις 2019-11-20.
11. ↑  «Julia Louis-Dreyfus Is One of TV's Greatest, Says PEOPLE Critic». *PEOPLE.com* (στα Αγγλικά). Ανακτήθηκε στις 20 Νοεμβρίου 2019.
12. ↑  Greenstein, Teddy. «Northwestern walk-on and fan favorite Charlie Hall on the shot that wasn't». *chicagotribune.com*. Ανακτήθηκε στις 20 Νοεμβρίου 2019.
13. ↑  «Julia Louis-Dreyfus to Speak at Northwestern Commencement: Northwestern University News». *www.northwestern.edu* (στα Αγγλικά). Ανακτήθηκε στις 20 Νοεμβρίου 2019.
14. ↑  Arnowitz, Leora (28 Σεπτεμβρίου 2017). «Julia Louis-Dreyfus reveals she has breast cancer». *Fox News* (στα Αγγλικά). Ανακτήθηκε στις 20 Νοεμβρίου 2019.
15. ↑  CNN, Lisa Respers France. «Julia Louis-Dreyfus has breast cancer». *CNN*. Ανακτήθηκε στις 20 Νοεμβρίου 2019.
16. ↑  «If Julia Louis-Dreyfus is 'very satisfied' with Obama, why isn't America?». *Fox News* (στα Αγγλικά). 24 Μαρτίου 2015. Ανακτήθηκε στις 20 Νοεμβρίου 2019.
17. ↑  «Seinfeld Star: Rejecting 'Brutally Stupid' Pipeline 'Is A No-Brainer, Right Mr. President?'». *HuffPost* (στα Αγγλικά). 3 Νοεμβρίου 2011. Ανακτήθηκε στις 20 Νοεμβρίου 2019.
18. ↑  Christon, Lawrence· Christon, Lawrence (30 Ιουλίου 2007). «Sheryl Crow, Laurie David, Melissa Etheridge, Julia Louis-Dreyfus, Simran Sethi & Bonnie Raitt». *Variety* (στα Αγγλικά). Ανακτήθηκε στις 20 Νοεμβρίου 2019.
19. ↑   *"Oil's Well That Ends Well" - Julia Louis-Dreyfus for Barbara Boxer*, ανακτήθηκε στις 2019-11-20
20. ↑  Julia Louis-Dreyfus [@OfficialJLD] (28 Ιουλίου 2016). «Since this is #VEEP nite at #DNC2016 I thought it would b appropriate 2 declare proudly #ImWithHer @HillaryClintonpic.twitter.com/tNUxY8GCDT» (Tweet) (στα Αγγλικά). Ανακτήθηκε στις 20 Σεπτεμβρίου 2020 – μέσω Twitter.
21. ↑  Buckley, Cara (2017-01-29). «SAG Film Awards 2017: Acceptance Speeches Turn Pointedly Political» (στα αγγλικά). *The New York Times*. ISSN 0362-4331.. Ανακτήθηκε στις 2019-11-20.

Εξωτερικοί σύνδεσμοι
--------------------

* Julia Louis-Dreyfus στο IMDb
* Julia Louis-Dreyfus at Emmys.com
* Julia Louis-Dreyfus at feed.emmys.com
* Julia Louis-Dreyfus interview video at the Archive of American Television
* Julia Louis-Dreyfus Video produced by *Makers: Women Who Make America*

|  |  |  |  |
| --- | --- | --- | --- |
| 

| π • σ • ε
Βραβείο Έμμυ Ζώνης Υψηλής Τηλεθέασης Α' Γυναικείου Ρόλου σε Κωμική Σειρά |
| --- |
|  |
| 
* Γκέρτρουντ Μπεργκ (1951)
* Ίμοτζιν Κόκα (1952)
* Λουσίλ Μπολ (1953)
* Ιβ Αρντέν (1954)
* Λορέτα Γιανγκ (1955)
* Λουσίλ Μπολ (1956)
* Νανέτ Φαμπρέι (1957)
* Τζέιν Γουάιατ (1958)
* Τζέιν Γουάιατ (1959)
* Τζέιν Γουάιατ (1960)
* Μπάρμπαρα Στάνγουικ (1961)
* Σίρλεϊ Μπουθ (1962)
* Σίρλεϊ Μπουθ (1963)
* Μαίρη Τάιλερ Μουρ (1964)
* Μαίρη Τάιλερ Μουρ (1966)
* Λουσίλ Μπολ (1967)
* Λουσίλ Μπολ (1968)
* Χόουπ Λάνγκε (1969)
* Χόουπ Λάνγκε (1970)
* Τζιν Στέιπλετον (1971)
* Τζιν Στέιπλετον (1972)
* Μαίρη Τάιλερ Μουρ (1973)
* Μαίρη Τάιλερ Μουρ (1974)
* Βάλερι Χάρπερ (1975)
* Μαίρη Τάιλερ Μουρ (1976)
* Μπία Άρθουρ (1977)
* Τζιν Στέιπλετον (1978)
* Ρουθ Γκόρντον (1979)
* Κάθριν Ντέιμον (1980)
* Ίζαμπελ Σάνφορντ (1981)
* Κάρολ Κέιν (1982)
* Σέλεϊ Λονγκ (1983)
* Τζέιν Κάρτιν (1984)
* Τζέιν Κάρτιν (1985)
* Μπέτι Γουάιτ (1986)
* Ρου ΜακΚλάναχαν (1987)
* Μπία Άρθουρ (1988)
* Κάντις Μπέργκεν (1989)
* Κάντις Μπέργκεν (1990)
* Κίρστι Άλεϊ (1991)
* Κάντις Μπέργκεν (1992)
* Ροζάν Μπαρ (1993)
* Κάντις Μπέργκεν (1994)
* Κάντις Μπέργκεν (1995)
* Έλεν Χαντ (1996)
* Έλεν Χαντ (1997)
* Έλεν Χαντ (1998)
* Έλεν Χαντ (1999)
* Πατρίτσια Χίτον (2000)
* Πατρίτσια Χίτον (2001)
* Τζένιφερ Άνιστον (2002)
* Ντέμπρα Μέσινγκ (2003)
* Σάρα Τζέσικα Πάρκερ (2004)
* Φελίσιτι Χάφμαν (2005)
* Τζούλια Λουί-Ντράιφους (2006)
* Αμέρικα Φερρέρα (2007)
* Τίνα Φέι (2008)
* Τόνι Κολέτ (2009)
* Ίντι Φάλκο (2010)
* Μελίσα ΜακΚάρθι (2011)
* Τζούλια Λουί-Ντράιφους (2012)
* Τζούλια Λουί-Ντράιφους (2013)
* Τζούλια Λουί-Ντράιφους (2014)
* Τζούλια Λουί-Ντράιφους (2015)
* Τζούλια Λουί-Ντράιφους (2016)
* Τζούλια Λουί-Ντράιφους (2017)
* Ρέιτσελ Μπρόσναχαν (2018)
* Φίμπι Γουόλερ-Μπριτζ (2019)
 |

 |